लता मंगेशकर

**लता मंगेशकर** (२८ सितम्बर १९२९ - ६ फरवरी २०२२) भारत के सबसे लोकप्रिय अऊर पूज्य गायिका रहीं, जेकर करियर, छह दशक तक फैला रहा, उपलब्धि से भरा रहा। यद्यपि लता तीस से अधिक भाषाओं मा फिल्मी अऊर गैर-फिल्मी गीत गाइन, लेकिनभारतीय सिनेमा मा उनका मुख्य रूप से एक प्लेबैक गायिका के रूप मा पहचाना जात अहै । अपनी बहिन, आशा भोसले के साथे, लता-जी ने फिल्मी संगीत के क्षेत्र मा अपार योगदान दिहिन।

लता-जी के जादुई आवाज के न केवल पूरे भारतीय उपमहाद्वीप मा बल्कि पूरी विश्व मा प्रशंसक अहै । *टाइम*पत्रिका ने उनका भारतीय प्लेबैक गायन के अपरिहार्य अऊर निर्विवाद महारानी के रूप मा स्वीकार किहिन। भारत सरकार ओनका 'भारत रत्न' से सम्मानित किहिस।

कोविड-१९ से जुड़ी जटिलताओं के कारण, ६ फरवरी, २०२२, रविवार का *विक्रम संवत* २०७८ (*पंचक* अवधि के दौरान) के *माघ शुक्ल पक्ष पंचमी* तिथि पर मुंबई के ब्रीच कैंडी अस्पताल मा उनकर निधन होइ गवा। कुछ समय से वा अस्वस्थ रही। उनके शानदार गायन अऊर मधुर आवाज के पूरी विश्व मा प्रशंसक अहै । स्नेह से सब ओनका ‘लता दीदी’ कहिके पुकारत रहें। वर्ष २००१ मा, उनका भारत के सर्वोच्च नागरिक सम्मान, भारत रत्न से सम्मानित कीन गा रहा।
## बचपन

लता मंगेशकर जी के बचपन कि एक झलक
लता का जनम एक करहड़े ब्राह्मण पैतृक दादा अऊर गोमंतक मराठा मातृक दादी के साथ एक परिवार मा भवा रहा। जबकि उनके पूर्वज महाराष्ट्र के खंडेश क्षेत्र से रहे, परिवार अंततः मुंबई शहर मा बस गवा। लता मंगेशकर का पूरा बचपन महाराष्ट्र मा बीता। उ पंडित दीनानाथ मंगेशकर के मध्यम वर्गीय परिवार मा सबसे बड़ी बिटिया के रूप मा पैदा भै रहीं। ओकर पिता एक थिएटर कलाकार अऊर एक गायक रहे। अपने परिवार के भीतर, उनके भाई-हृदयनाथ मंगेशकर-अऊर उनकी बहिन-उषा मंगेशकर, मीना मंगेशकर अऊर आशा भोसले-सब संगीत का आपन व्यवसाय चुनिन।

यद्यपि लता का जनम इंदौर मा भा रहा, लेकिन उनकर पालन-पोषण महाराष्ट्र मा भा रहा। बहुत छोट उमर से ही, उ एक गायिका बनय के आकांक्षा रखत रहीं। बचपन मा कुंदन लाल सैगल फिलिम *चंडीदास* देखै के बाद घोषणा किहिन कि जब हम बड़े होइहैं तौ सैगल से शादी करब। लता ने सबसे पहिले वसंत जोगलेकर के निर्देशन मा बनी *कीति हसल* फिलिम के एक गाना मा आपन आवाज उधार दिहिन। हालाँकी, उनके पिता लता का फिल्मन के लिए गावै के इच्छा नाहीं रखत रहें; नतीजतन, गीत का फिल्म से हटा दीन गा रहा। फिर भी वसंत जोगलेकर उनके प्रतिभा से बहुत प्रभावित रहे।

अपने पिता के मृत्यु के बाद (जब लता महज तेरह वर्ष के रहीं), उनका गंभीर वित्तीय कठिनाई का सामना करै का पड़ा अऊर तीव्र संघर्ष के अवधि का सामना करै का पड़ा। उ अभिनय मा विशेष रूप से आनंद नाहीं लेत रहीं; हालाँकी, अपने पिता के असमय निधन के कारण, उ आजीविका कमाए के लिए कई हिन्दी अऊर मराठी फिल्मन मा कार्य करै का मज़बूर होइ गइन। अभिनेत्री के रूप मा ओनकै पहिली फिलिम *पहिली मंगलगौर* (१९४२) रही, जेहिमा उ स्नेहलता प्रधान कै छोटकी बहिन कै भूमिका निभाइन। यहिके बाद कइयौ अउर फिलिम मा कार्य किहिन, जेहिमा *माझे बाल*, *चिमुकला संसार* (१९४३), *गजाभाऊ* (१९४४), *बड़ी मां* (१९४५), *जीवन यात्रा* (१९४६), *मंड* (१९४८), अउर *छत्रपति शिवाजी* (१५२९) सम्मिलित हैं। *बड़ी मां* में लता ने नूरजहाँ के साथ अभिनय किया, जबकि उनकी छोटी बहन आशा भोसले ने नूरजहाँ के छोटी बहन का किरदार निभाया। उ अपने भूमिकाओं के लिए गीत गाइन अऊर आशा के लिए प्लेबैक वोकल भी प्रदान किहिन। सन १९४७ मा वसंत जोगलेकर लता का आपन फिलिम, *आपकी सेवा में* गावै कै मौका दिहिन। ई फिलिम के गीत लता का काफी ध्यान आकर्षित किहिन। बाद मा, लता ने फिल्म *मज़बूर* के गीतन से आपन स्थिति सशक्त किहिन, जइसे कि "अंगरेजी छोरा चला गया" अऊर "दिल मेरा टोडा, हाये मुझे कहिन का ना छोड़ा तेरे प्यार ने।" हालाँकी, इन सफलताओं के बावजूद, लता अबहियों उ एक निश्चित्त हिट के तलाश मा रहीं।

सन १९४९ मा लता जी का बस अइसनै मौका मिला *महल* फिलिम के "आयेगा आनेवाला" गाना से। ई गीत उ दौर के सबसे सुंदर अऊर मशहूर अभिनेत्री मधुबाला पर चित्त्रित कीन गा रहा। ई फिलिम बहुत सफल साबित भै अऊर लता अऊर मधुबाला दुइनौ के लिए सौभाग्य का एक बड़ा झटका साबित भै। वहि क्षण से लता कबहूँ पीछे मुड़ के नाहीं देखिन।
## गबड़ा भवा
*इनके पिता दीनानाथ मंगेशकर एक शास्त्रीय गायक रहे।
*उ आपन पहिला गीत १९४२ मा मराठी फिलिम *कीति हसल* (हाउ मच विल यू लाफ?) मा गाइन।
*लता मंगेशकर का सबसे बड़ा ब्रेक फिल्म *महल* से मिला। "आयेगा आनेवाला" गीत का उनकर प्रस्तुति सुपर-डुपर हिट रही।
*आज तक, लता मंगेशकर २० से अधिक भाषाओं मा ३०,००० से अधिक गीत गाए हैं।
*१९८० के बाद, लता मंगेशकर ने फिल्मन मा आपन गायन असाइनमेंट कम कइ दिहिन अऊर स्टेज शो पर अधिक ध्यान केंद्रित करै लाग।
*लता एकमात्र जीवित व्यक्ति रहीं जिनके नाम से पुरस्कार प्रदान कीन जात रहें।
*लता मंगेशकर 'आनंद घन' के बैनर तले फिल्मन के निर्माण अऊर संगीत भी किहिन।
*जब भी उ स्टूडियो मा गीत रिकॉर्ड करत रहीं या मंच पर प्रदर्शन करत रहीं, तब उ सदैव आपन जूता उतारत रहीं-नंगे पाँव गावत रहीं।
## पुरस्कार

*लता जी का एक जवान छवि
*फिल्मफेयर अवार्ड्स (१९५८, १९६२, १९६५, १९६९, १९९३, अऊर १९९४)
*राष्ट्रीय पुरस्कार (१९७२, १९७५, अऊर १९९०)
*महाराष्ट्र सरकार पुरस्कार (१९६६ अऊर १९६७)
*१९६९ – पद्म भूषण
*१९७४ – विश्व मा सबसे अधिक गाना गावै कै गिनीज वर्ल्ड रिकॉर्ड
*१९८९ – दादासाहेब फाल्के पुरस्कार
*१९९३ – फिल्मफेयर लाइफटाइम अचीवमेंट अवार्ड
*१९९६ – स्क्रीन लाइफटाइम अचीवमेंट अवार्ड
*१९९७ – राजीव गांधी पुरस्कार
*१९९९ – एन.टी.आर. इनाम
*१९९९ – पद्म विभूषण
*१९९९ – ज़ी सिने लाइफटाइम अचीवमेंट अवार्ड
*२००० – आईआईएफए लाइफटाइम अचीवमेंट अवार्ड
*२००१ – स्टारडस्ट लाइफटाइम अचीवमेंट अवार्ड
*२००१ – भारत कय सर्वोच्च नागरिक सम्मान, "भारत रत्न"
*२००१ – नूर जहाँ पुरस्कार
*२००१ – बंजारा पुरस्कार
*२००१ – महाराष्ट्र पुरस्कार
## सन्दर्भ